The Silence of the Lambs (1991)    "To enter the mind of a killer she must challenge the mind of a madman."    Psühhopaadist sarimõrvar, keda kutsutakse Buffalo  Bill'iks, on tapnud ja nülginud juba viis naist. Alles õppes olevale FBI agendile Clarice Starlingule antakse ülesanne rääkida vaimuhaiglas oleva Hannibal Lecteriga, et seejuures ehk mingisugust läbinägelikkust FBI silmadesse tuua. Hannibal söödab Clarice'ile tükke informatsioonist, tahtes sama Clarice'i eraelu kohta. Jõudes lähemale mõrvari identiteedile, tulevad välja ka Clarice'i personaalsed deemonid.      Vana, kuid hea film. Üldiselt mulle meeldis "Red Dragon" rohkem, mis loogilises järjestuses peaks asuma enne antud filmis toimuvat, võib-olla juba seetõttu, et kuigi Jodie Foster oma madala lõunaaktsendiga on ossa sobiv, mulle väga ei sümpatiseeri.    Hopkins on muidugi vapustav. Hannibali osas ei kujutagi kedagi muud ette, sest kes saaks selle tegelaskuju muuta nii ühest küljest psühhopaatseks kannibaliks ja teisalt tekitada nii intelligentse ning sümpaatse mulje? Hannibaliga  tahaks küll koos lõunat süüa (nii kaua, kuni mina main dish pole) ja rääkida.    Ted Levine, nüüd rohkem tuttav Monk'i sarjast kui politseipealik vms, on siin ikka täitsa korralik psühho transvestiit. Ausalt öeldes alguses ma ei tundnud teda äragi, näis järjekordne suvaline 80ndate riietuses sassis juustega rokkar välja.    Korralikult hoitakse filmis pinget üleval ja kuigi ma olen seda juba varem näinud, istusin ma ikkagi kramplikult diivanil. Hea põnevik.    Hinnang: 7/10    Posted by: Shin